โตโยไทยฯเซ็นพันธมิตรธุรกิจชิโยดะฯ
โตโยไทยฯเซ็นพันธมิตรธุรกิจชิโยดะฯ&nbsp;ของญี่ปุ่น เข้าถือหุ้น 7 %ของทุนจดทะเบียน&nbsp;นายสุวิทย์ มโนมัยยานนท์ กรรมการและรองประธานเจ้าหน้าที่บริหารอาวุโสฝ่ายขายและสัญญา บริษัท โตโย-ไทย คอร์ปอเรชั่น&nbsp; (TTCL)แจ้งว่า บริษัทฯ ได้ลงนามในข้อตกลงร่วมกัน (Memorandum of Understanding) เพื่อเข้าเป็นพันธมิตรทางธุรกิจร่วมกับ บริษัท&nbsp; ชิโยดะ คอร์ปอเรชั่น จากประเทศญี่ปุ่นโดยทาง ชิโยดะ เข้าถือหุ้นของบริษัทฯ 33.6 ล้านหุ้น หรือ คิดเป็น 7% ของทุนจดทะเบียน
14 ธ.ค. 2553

โตโยไทยฯเซ็นพันธมิตรธุรกิจชิโยดะฯ ของญี่ปุ่น เข้าถือหุ้น 7 %ของทุนจดทะเบียน นายสุวิทย์ มโนมัยยานนท์ กรรมการและรองประธานเจ้าหน้าที่บริหารอาวุโสฝ่ายขายและสัญญา บริษัท โตโย-ไทย คอร์ปอเรชั่น  (TTCL)แจ้งว่า บริษัทฯ ได้ลงนามในข้อตกลงร่วมกัน (Memorandum of Understanding) เพื่อเข้าเป็นพันธมิตรทางธุรกิจร่วมกับ บริษัท  ชิโยดะ คอร์ปอเรชั่น จากประเทศญี่ปุ่นโดยทาง ชิโยดะ เข้าถือหุ้นของบริษัทฯ 33.6 ล้านหุ้น หรือ คิดเป็น 7% ของทุนจดทะเบียน
 สำหรับ ชิโยดะ คอร์ปอเรชั่น เป็นผู้นำด้านการออกแบบวิศวกรรม และรับเหมาก่อสร้างแบบครบวงจร (EPC) ที่ใหญ่ที่สุดเป็นอันดับ 2 ของประเทศญี่ปุ่น มีความเชี่ยวชาญพิเศษด้านงานสร้างโรงแยกแก๊ส โรงไฟฟ้า โรงกลั่นน้ำมัน และ โรงงาน ปิโตรเคมีขั้นต้นที่มีปะสบการณ์การรับงานทั่วโลกมากว่า 50 ปี ในขณะที่บริษัท โตโย-ไทย ฯมีความเชี่ยวชาญพิเศษด้าน งานออกแบบวิศวกรรม และรับเหมาก่อสร้างแบบครบวงจร (EPC) สร้างโรงงานเคมี โรงงานปิโตรเคมี โรงงานปุ๋ย และโรงไฟฟ้ามากว่า 25 ปี ทั้งนี้เมื่อวันที่ 13 ธ.ค.ที่ผ่านมา บริษัทอิตาเลียนไทย ดีเวล๊อปเมนต์(ITD )ได้ขายหุ้นTTCL ให้กับ ชิโยดะ คอร์ปอเรชั่น จำนวน 7% หรือ จำนวน 33.6 ล้านหุ้น ในราคาหุ้นละ10 บาท รวมเป็นเงินทั้งสิ้น336 ล้านบาท ซึ่งนักวิเคราะห์คาดการณ์ว่า ITDจะมีกำไรจากการขายหุ้นครั้งนี้ กว่า 300 ล้านบาท